Opintolainan takauksen määrä riippuu iästäsi ja oppilaitoksestasi, eikä Kela voi myöntää enimmäismäärää suurempaa lainatakausta. Mikäli olosuhteissasi kuitenkin tapahtuu muutos, jonka perusteella olet oikeutettu saamaan nykyistä suuremman opintolainan, voit hakea Kelalta muutosta takauspäätökseen. Mikäli sinulle myönnetään Kelasta uusi lainatakaus suuremmalle opintolainan määrälle, ole yhteydessä Nordea Asiakaspalveluun, jotta voimme sopia lisälainan nostosta. Opintolainan korotus voi tulla kyseeseen myös esimerkiksi ulkomailla tapahtuvan opiskelujakson ajaksi.